ข่าวดี “อุทยานแห่งชาติสาละวิน” เปิดการท่องเที่ยวและพักแรม เน้นย้ำ นักท่องเที่ยวต้องฉีดวัคซีนหรือแสดงผล ATK ภายใน 72 ชั่วโมง
นายติณณ์ วงรินยอง นักวิชาการป่าไม้ชำนาญการ หัวหน้าอุทยานแห่งชาติสาละวิน ออกประกาศเรื่อง เปิดการท่องเที่ยวและพักแรมในเขตอุทยานแห่งชาติสาละวิน โดยจะเปิดการท่องเที่ยวและพักแรมในเขตอุทยานแห่งชาติสาละวิน อำเภอแม่สะเรียง จังหวัดแม่ฮ่องสอน ตั้งแต่วันที่ 15 ธันวาคม 2564 เป็นต้นไป จนกว่าจะมีการยกเลิกหรือเปลี่ยนแปลง เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด - 19 มีแนวโน้มเริ่มคลี่คลายไปในทางที่ดีขึ้นตามลำดับ รัฐบาลมีมาตรการผ่อนคลายให้ประชาชนสามารถประกอบกิจกรรมทางสังคมได้มากขึ้น เพื่อเป็นการสนับสนุนนโยบายการส่งเสริมการท่องเที่ยวและกระตุ้นเศรษฐกิจในพื้นที่ ควบคู่ไปกับมาตรการป้องกันโรคที่กระทรวงสาธารณสุขกำหนดอย่างเคร่งครัด อาศัยอำนาจตามความในมาตรา 20 และมาตรา 28 แห่งพระราชบัญญัติอุทยานแห่งชาติ พ.ศ. 2562 ประกอบระเบียบกรมอุทยานแห่งชาติ สัตว์ป่า และพันธุ์พืช ว่าด้วยการเข้าไปในอุทยานแห่งชาติ พ.ศ. 2563การท่องเที่ยวในพื้นที่อุทยานแห่งชาติสาละวิน จังหวัดแม่ฮ่องสอน ให้ถือปฏิบัติตามมาตรการป้องกันและควบคุมโรคติดเชื้อไวรัสโคโรนา 2019 หรือโควิด - 19 ของทางราชการ และข้อปฏิบัติในการท่องเที่ยวและพักแรมในอุทยานแห่งชาติตามมาตรการท่องเที่ยวอุทยานแห่งชาติวิถีใหม่แบบ New Normal ของอุทยานแห่งชาติสาละวิน อย่างเคร่งครัดสำหรับข้อปฏิบัติในการเข้าไปใช้บริการภายในอุทยานแห่งชาติสาละวินช่วงสถานการณ์การระบาดของโรคติดเชื้อไวรัสโคโรนา 2019 (COVID-19)1. ผู้ที่จะมาท่องเที่ยวในอุทยานแห่งชาติสาละวิน ต้องปฏิบัติตามมาตรการป้องกันการแพร่ระบาดโรคติดต่อของกระทวงสาธารณสุข และปฏิบัติตามมาตรการป้องกันการแพร่ระบาดของจังหวัดแม่ฮ่องสอน และหลักเกณฑ์การรับวัคซีนที่อุทยานแห่งชาติสาละวิน กำหนด ดังนี้        1.1 ฉีดวัคซีน AstraZeneca 1 เข็ม ไม่น้อยกว่า 14 วัน หรือวัคซีน AstraZeneca ครบ 2 เข็ม        1.2 ฉีดวัคซีน Sinovac 2 เข็ม        1.3 ฉีดวัคซีนแบบผสม (Sinovac เข็มที่ 1 และ AstraZeneca เข็มที่ 2)        1.4 ฉีดวัคซีนยี่ห้ออื่นให้เป็นไปตามกระทรวงสาธารณสุข        1.5 หรือแสดงการตรวจหาเชื้อโคโรนา 2019 ด้วยชุดตรวจ ATK (Antigen Test Kit) หรือใช้วิธี RT - PCR ภายในระยะเวลาไม่เกิน 72 ชั่วโมง (3 วัน)2. นักท่องเที่ยวจะต้องลงทะเบียนจองเข้าอุทยานแห่งชาติล่วงหน้าผ่านแอปพลิเคชัน QueQ ซึ่งมีการจำกัดปริมาณนักท่องเที่ยวต่อช่วงเวลา ตามความสามารถในการรองรับได้ เพื่อมีให้เกิดความแออัด3. นักท่องเที่ยวทุกรายต้องทำการ Check in และ Check out ผ่านแอปพลิเคชัน ไทยชนะ หรือลงทะเบียนเข้าออกบริเวณจุดคัดกรองที่อุทยานแห่งชาติสาละวินกำหนด4. ปฏิบัติตามมาตรการป้องกันการแพร่ระบาดโรคติดเชื้อไวรัสโคโรนา 2019 (COVID-19) โดยยึดหลัก D-M-H-T-T-A หรือลงทะเบียนด้วยลายมือชื่อ โดยไม่ปกปิดข้อมูล หรือให้ข้อมูลอื่นที่เป็นเท็จโดยเด็ดขาด5. จำกัดจำนวนนักท่องเที่ยว ในการใช้บริการและพักแรม จำนวน 100 คน /ต่อช่วงเวลา6. กรณีการเข้าพักค้างแรมในอุทยานแห่งชาติสาละวิน ให้พักค้างแรมในบริเวณจุดที่เจ้าหน้าที่กำหนดให้เท่านั้น7. งดการใช้ถุงพลาสติกและโฟม และห้ามนำสุราและเครื่องดื่มที่มีแอลกอฮอล์ทุกชนิดเข้ามาในอุทยานแห่งชาติสาละวินทั้งนี้ ในระหว่างการท่องเที่ยงในพื้นที่อุทยานแห่งชาติสาละวิน ต้องปฏิบัติตามคำแนะนำของพนักงานเจ้าหน้าที่อย่างเคร่งครัด#สำนักข่าวกรมประชาสัมพันธ์ #NNT #ILOVETHAILAND